Jo Black maak geskiedenis op Afrikaanse Top-20Jo Black tydens Gospel Skouspel in 2017 (foto: lightlounge.co.za) In vandeesweek se Maroela Media Afrikaanse Top-20 is daar vier snitte wat klim, 12 wat terugsak en een wat onveranderd bly. Daar is ook drie liedjies wat die Top-20 betree. Dit is ŉ eerste in Maroela Media se Top-20-geskiedenis dat ŉ kunstenaar die Top-20 betree in die no. 1-posisie. Jo Black het verlede week sy jongste enkelsnit, “Voel jy die genade”, wat deel is van sy tweede album uitgereik. Die album word in Februarie bekendgestel. Die musiekvideo het reeds meer as 115 000 trefslae op YouTube en dit is ook die mees afgelaaide liedjie die afgelope paar dae op aanlynluisterplatforms. Straatligkinders se nuwe enkelsnit, “Krake”, betree dié week se Top-20 in die no. 20-posisie.